དེབས་ཤིང་།དབང་པོ་དག་གིས་ཀྱང་དེ་བདེན་ཞེས་ཟེར་བ་འདུག་པ་འདི་དག་གི་ལུགས་ཨེ་ཡིན།ཡང
ཕ་རོལ་པོ་དང་གྲུབ་པའི་མཐའ་ལ་རྩོད་པའི་ཚེ་རང་གི་རྩ་བའི་གྲུབ་པའི་མཐའ་ཞེ་འདོད་ལ་ཇི་ལྟར་ཡོད་པའི་དམ་བཅའ་ཁས་འཆེ་བར་འོས་པ་དག་ཀྱང་དེའི་ཚེ་དྲིས་ཀྱང་ཁས་མི་འཆེ་བར་སྔ་རྒོལ་རང་ཉིད་ཞི་བས་འདོད་པའི་དོན་མ་ཡིན་པའི་ཕ་རོལ་པོའི
ཁས་བླངས་ལ་འཁྲིས་པའི་ཚིག་གཡོ་ཅན་ཅུང་ཟད་ཙམ་ཞིག་རྣམ་པར་འཇོག་པ་འདུག་པ་དེ་འདྲ་བའི་དམ་བཅའ་དེ་ལ་ཚིག་ལྔའི་ནང་ན་སེ་རབ་ཉིད་འདོད་པ་ལ་སོགས་པའི་དོན་ཚང་བའི་དམ་བཅའ་ཡང་དག་ཏུ་ཨེ་སོང་།མ་སོང་ན་དེ་འདྲ་བ་དེ་རྩོད

པདེ་གཔས་སུ་དམ་བཅའ་རྣམ་པར་འཇོག་པའི་ཚུལ་ལ་མཁས་པའོ་ཞེས་སྨྲ་བའི་དོན་གང་ཡིན་དེ་ལ་ཚིག་ལྔའི་དོན་མ་ཚང་ཡང་དམ་བཅའ་ཡང་དག་ཡིན་ན།ཁྱེད་ཅག་གི་རིགས་པའི་རྣམ་གཞག་ཕྱོགས་གླང་ཆོས
གྲགས་སོགས་ཀྱི་ལུགས་ལ།ལྟོས་པ་མེད་པར་རང་རང་གི་འདོད་པས་བྱུང་རྒྱལ་བྱེད་པ་ཡིན་པར་ངེས་པས་དེ་འདྲ་བ་ལ་རིགས་པ་སྨྲ་བའི་མིང་ཙམ་ཡང་ཇི་ལྟར་བྱ་གཞན་ཡང་རིགས་པའི་དབང་ཕྱུག་དེ་དག་གིས་ནི།རང་ལུགས་ཀྱི་དམ་བཅའ་གང་ཡིན་ཀྱང
དེ་དམ་བཅའ་ཡང་དག་ཏུ་འགྲོ་བ་ལ།དམ་བཅའི་དོན་དེ་ཚད་མ་རྣམ་པ་གཉིས་གང་ཡང་རུང་བས་གྲུབ་པའི་སྒོ་ནས་རྒྱབ་རྟེན་ཚད་མ་ཅན་གྱི་དམ་བཅར་སོང་པ།དམ་བཅིའི་དོན་ད་ལྟ་མངོན་སུམ་ཚད་མས་མ་གྲུབ་པ་ཡིན་ན།དེའི
སྒྲུབ་བྱེད་ཀྱི་རྟགས་ཡང་དག་ཡོད་ཅིང་།རྟགས་དེ་ལ་བརྟེན་པའི་རྗེས་དཔག་ཚད་མས་གྲུབ་པ་ཞིག་དགོས་པ་དང་།སྒྲུབ་བྱེད་ཀྱི་རྟགས་གང་བཀོད་ཀྱང་།རྟགས་དེ་ཉིད་ཚུལ་གསུམ་པ་ཅན།ཁྱབ་འབྲེལ་རྒོལ་པ་གཉིས་ལ
མཐུན་སྣང་དུ་གྲུབ་པའི་རྟགས་ཆོས་གཉིས་ལྡན་གྱི་དཔེའི་སྟེང་དུ་བསྟན་པ།ལྡོག་པ་ལ་གནོད་པ་ཅན་གྱི་ཚད་མ་ལེགས་པར་བསྟན་ཏུ་ཡོད་པའི་སྒོ་ནས་ལྡོག་ཁྱབ་ཚད་མས་ངེས་པར་ནུས་པ་ཞིག་དགོས་པར་གསུངས་ཤིང་དེ་ལྟ
བུ་མ་ཡིན་པའི་སླབ་བྱེད་ཀྱི་རྟགས་གང་བཀོད་ཀྱང་རྟགས་ལྟར་སྣང་འབའ་ཞིག་ཏུ་འགྱུར་བར་གསུངས་འདུག་པ་ལ།ཁྱེད་དག་ནི།ད་ལྟ་དང་ལུགས་ཀྱི་གྲུབ་མཐའ་ཇི་སྙེད་ཅིག་ཁས་འཆེ་བ་ཐམས་ཅད་ལ་སྒྲུབ་བྱེད་འགོད་པའི་ཚེ།

ཡང་ན་རང་གི་དམ་བཅའ་སྒྲུབ་པ་ལ་གཞན་གྱི་ཁས་བླངས་རྟགས་སུ་འགོད།ཡང་ན་ཤེས་འདོད་ཆོས་ཅན་རྟགས་སུ་འགོད།ཡང་ན་དམ་བཅའ་དེ་ཉིད་རྟགས་སུ་འགོད།ཡང་ན་ཕྱི་རྒོལ་གྱི་ངོར་དམ་བཅའ་དེ་དག་དམ་བཅའ་ཡིན་མིན་ཁྱད
པར་མེད་པའི་མ་གྲུབ་པ་དམ་བཅའ་གཞན་རྟགས་སུ་འགོད་ཅིང་།དེ་ལ་ཡང་དམ་བཅའ་གཞན་བརྐྱང་མར་འགོད་པ་དང་།དམ་བཅའ་གཞན་སྒྲུབ་པའི་ཚེ་ཤེས་བྱ་ཆོས་ཅན་དུ་བཟུངས་ནས་དམ་བཅའ་དེར་ཐལ།གཞི་གྲུབ་ན་ཁྱོད་ཡིན་དགོས
པའི་ཕྱིར།ཞེས་སོགས་རྟགས་ཆོས་མེད་ན་མི་འབྱུང་བའི་འབྲེལ་པ་རྟགས་ཆོས་གཉིས་ལྡན་གྱི་མཐུན་དཔེའི་སྟེང་དུ་བསྟན་དགོས་པ་དང་།བཀློག་པ་ལ་གནོད་པ་ཅན་གྱི་ཚད་མ་བསྟན་དབྲོས་པའི་ཚུལ་ལ་བློ་ཁ་ཙམ་ཡང་མ་ཕྱོགས
པར་ཁྱབ་པ་དེ་ལ་ད་ལྟ་རྒོལ་བ་རང་དང་ངག་སྒྲ་བཞིན་པ་དེས་དངོས་ཀྱི་མ་ངེས་པ་འཕེན་མི་ཐུབ་ཙམ་གྱིས་ཆོག་པ་གཅིག་པུའི་རྩིས་བཏང་བའི་སྒྲུབ་བྱེད་འབའ་ཞིག་འགོད་པར་བྱེད་ལ།དེ་འདྲ་བའི་སྒྲུབ་བྱེད་ལ་བློ་གཏད་བཅས་ནས་གྲུབ
མཐའ་ཐ་དད་པ་མི་མཐུན་པ་མཐའ་ཡས་པ་ཞིག་སོ་སོ་ནས་མདོ་སྔགས་དུ་མ་ཞིག་གི་སྐབས་སུ་རྣམ་པར་འཇོག་པ་འདུག་ཅིང་།ཁྱེད་རྣམས་ཀྱིས་སྒྲུབ་བྱེད་འགོད་ཚུལ་དེ་དག་ནི།རིགས་པའི་དབང་ཕྱུག་གཉིས་ཀྱིས་རྟགས་ལྟར་སྣང་དུ་གསུངས
པ་གསུག་སྣང་ནཇི་ལྟར་ཁྱེར་རིགས་པ་སྨྲ་བ་ཡིན།ཡང་དེ་དག་གིས་ནི།སྒྲུབ་བྱེད་ཡང་དག་ཡིན་ན་འབྲས་དང་མ་དམིགས་པ་གསུམ་དུ་ངེས་ཤིང་།གསུམ་པོ་དེ་གང་ཡང་མ་ཡིན་པ་འགོད་ན་རྟགས་ལྟར་སྣང་འབའ་ཞིག་ཏུ་འགྱུར་བར་གསུངས་པ

འདུག་པ་ལ།ཁྱེད་རྣམས་ད་ལྟ་སྒྲུབ་བྱེད་གང་འགོད་ཀྱང་འབྲས་དང་མ་དམིགས་པ་གང་གི་མཚན་ཉིད་ཚང་ཡང་རྩེ་མི་དགོས།དགག་པར་གྱུར་པའི་དོན་གང་གྲུབ་ཀྱང་དེ་ལ་འབྲེལ་ཐ་མ་དམིགས་པ་དང་།འགལ་
དམིགས་པ་སོགས་གང་གི་མཚན་ཉིད་ཚང་ཡང་རྩེ་ཡེ་མི་དགོས་པར་གང་དྲན་བཀོད་པས་ཆོག་གིན་འདུག་པ་འདི་ཇི་ལྟར་ཡིན།རིགས་པའི་དབང་ཕྱུག་དེ་དག་གིས་སྲུབ་བྱེད་ཡང་དག་ཏུ་འགྲོ་བ་ལ་མཚན་ཉིད་འདི་དང་འདི་ཚད་དགོས་ཞེས
གསུངས་པ་དེ་དག་ད་ལྟ་སྒྲུབ་བྱེད་གང་འགོད་ཀྱང་ཚང་མི་དགོས་ན་མཚན་ཉིད་དེ་དག་གསུངས་པ་ལ་དགོས་པ་ཅི་ཞིག་ཡོད།ད་ལྟ་སྒྲུབ་བྱེད་གང་བཀོད་ཕལ་ཆེ་བ་ནི།དེ་དག་གིས་གསུངས་པའི་གཏན་ཚིགས་ལྟར་སྣང་གང་རུང་ལས་མ
འདས་པ་ཤ་སྟག་འོང་ཡང་དེ་འདྲ་བའི་སྒྲུབ་བྱེད་འགོད་པ་པོ་ཁྱེད་རྣམས་རིགས་པ་སླུ་བ་ཡང་དག་ཡིན་ན་ཕྱོགས་གླང་ཆོས་གྲགས་ལ་རིགས་པ་སྨྲ་བའི་དྲི་ཙམ་ཡང་མི་ཐོ་བར་གདོན་མི་ཟ་ཞིང་།དེ་དག་རིགས་པའི་དབང་ཕྱུག་ཡིན་ན་ཁྱེད
རྣམས་ལ་རིགས་པ་སྨྲ་བའི་དྲི་ཙམ་ཡང་མི་བྲོ་བར་གོར་མ་ཆག་གོ།གཞན་ཡང་།དེང་སང་རང་ལུགས་ཀྱི་དམ་བཅའ་གྲུབ་པ་ན།ཆོས་ཅན་དང་།བསྲུབ་བྱའི་ཆོས་དང་།རྟགས་རྣམས་གང་ཡང་རུང་བའི་མགོ་མཇུག་པར་གང་ཡང་རུང
བར་ཚིག་གི་ཟོལ་ལམ།བརྗོད་ཚུལ་གྱི་ཟོལ་ལམ།ད་ལྟ་མིང་གི་ཐ་སྙད་རྒོལ་བ་གཉིས་ཀའི་མཐུན་སྣང་དུ་གྲུབ་ཀྱང་ལན་བཏབ་པ་ན་དོན་མཐུན་སྡང་དུ་མ་གྲུབ་པ་གཞན་གྱི་སྟེང་དུ་ཁྱེར་ནས་བསྒྲུབས་པས་དེ་དག་ལ་ཕ་རོལ་པོས

ལན་མ་ཐེབས་ན་རྩ་བའི་དམ་བཅའ་འགྲུབ་པར་བྱེད་པའི་ཟོལ་ལ་སོགས་པ་ཟོལ་སྦྱོར་དུ་མ་ཞིག་བྱེད་པ་ལ་རིགས་པ་ཤེས་པའི་རབ་ཏུ་རྩི་བ་འདུག་པ།དེ་ཡིན་ན་བདག་བསྲུབ་པའི་ཕྱིར་དུ་གྲངས་ཅན་གྱིས།མིག་སོགས་འདུས་པ
མ་ཡིན་པའི་ཡུལ་ཅན་ཆོས་ཅན།གཞན་དོན་བྱེད་དེ།འདུས་ཤིང་བསགས་པའི་ཕྱིར་ཞེས་བཀོད་པ་དང་།ལུས་སེམས་རྫས་གཅིག་བསྒྲུབ་པའི་ཕྱིར་དུ་རྒྱངད་པན་གྱིས་གཉིས་བཅས་ཀྱི་སྦྱོར་བ་བཀོད་པ་སོགས་མཐའ་དག་རིགས་པ་ཡང་དག་ཏུ
ཅིའི་ཕྱིར་མི་འགྱུར།འདི་དག་ལྟར་ན་ནི།གྲངས་ཅན་སོགས་རིགས་པའི་དབང་ཕྱུག་དང་ཕྱོགས་གླང་ཆོས་གྲགས་སྦྱོར་བ་མ་ཆགས་པ་བྱེད་པར་གདོན་མི་ཟའོ།།ཟོལ་ཞེས་པ་ནི་གཡོ་རྒུའི་ཐ་སྙད་དེ།ཟོལ་གྱི་རིགས་པ་དེ་འདྲས་རིགས་པ་ཡང་དག་གི
གོ་ཆོད་ན།གཡོ་རྒྱུའི་ཆོས་ཀྱིས་ཆོས་རྣམ་དག་གི་གོ་ཅིའི་ཕྱིར་མི་ཆོད།ཀྭ་ཡེ་མི་བརྟན་ཚེ་འདིའི་ཚད་ཙམ་དུ་རང་གི་དལ་འབྱོར་ཅུད་གཟོན་པའི་ཐབས་དེས་བསྟན་པའང་འཇིག་པར་མ་བྱེད་ཅིག།དེ་བཞིན་དུ།གཞན་གྱི་འདོད་པ་འགོག་པའི་སུན
འབྱིན་དང་།བརྒལ་ལན་གྱི་སྒོ་ནས་རང་རང་གི་གྲུབ་པའི་མཐའ་ཡང་གཞན་དུ་སྲིད་པའི་དོགས་པ་གཅོད་ཅིང་།གཞན་གྱི་ལུགས་ལ་སྒྲོ་བཏགས་པའི་ཚུལ་སྐུར་བ་བཏབ་པའི་ཆ་གང་ཡོད་སེལ་བ་ཡང་།ཚད་མ་ཀུན་ལས་བཏུས་དང་རྩོད་རིགས་ལ
ས་པའི་རིགས་པའི་གཞ་ལུགས་ནས་འབང་བའི་སུན་འབྱིན་ཡང་དག་གི་མཚན་ཉིད་དང་།ལྟར་སྣང་གི་མཚན་ཉིད་དང་།ལྷག་ཆོད་རྣམས་ཀྱི་དབྱེ་བ་དང་།སོ་སོའི་མཚན་ཉིད་སོགས་ལེགས་པར་ཤེས་པར་བྱས་ནས།སུན་འབྱིན་དང་རིགས

པ་ཡང་དག་གི་མཚན་ཉིད་ཚང་ཞིགསུན་འབྱིན་ལྟར་སྣང་དང་ལྷག་ཆོད་དུ་མ་སོང་པ་ཞིག་མི་དགོས་སམ་དགོས་ན་མཚན་ཉིད་དང་རྣམ་དབྱེ་དེ་དག་ཨེ་ཤེས།མི་ཤེས་ན་རིགས་པ་སྨྲ་བའོ་ཞེས་མ་ཟེར་ཅིག།ཤེས་ན་དེ་བས
ཁྱེད་རྣམས་ཀྱིས་གཞན་གྱི་འདོད་པ་ལ་གནོད་བྱེད་བརྗོད་པ་ཕལ་ཆེ་བ་ནི་དུས་དེའི་ཚེ་ཕ་རོལ་པོའི་ཚིག་ཚིག་མ་ཡིན་པར་གཞན་གྱི་བློ་ངོར་གྲུབ་པའི་ཐབས་འབའ་ཞིག་ལྷུར་ལེན་པའི་སུན་འབྱིན་ལྟར་སྣང་དང་ལྟག་ཆོད་འབའ་ཞིག་འོང་གི་ན་སྣང་ན་འདི
ཇི་ལྟར་ཡིན།དེས་ན་གནོད་བྱེད་ཀྱི་ཐལ་འགྱུར་ཐམས་ཅད་ཀྱང་སྒྲུབ་བྱེད་འཕེན་མིང་བེན་གང་གི་དབང་དུ་བྱས་པ་དེའི་ཐལ་འགྱུར་ཡང་དག་གི་མཚན་ཉིད་ཚང་བ།བརྒལ་ཅིང་བརྟག་པ་ཐམས་ཅད་ཀྱང་ལྟག་ཆོད་དུ་མ་སོང་བ་ཞིག་བྱུང་ན་མཁས
པའི་དགག་གཞག་ཏུ་འགྲོ་བ་ཡིན་གྱི།དེ་དག་དང་སྔ་རྒོལ་གྱི་རྒོལ་དཔང་པོ་ལ་སོགས་པ་སོ་སོའི་མཚན་ཉིད།དབྱེ་བ།ཡང་དག་དང་ལྟར་སྲུང་གི་ཁྱད་པར་རྒོལ་པ་ཚར་བཅད་ཀྱི་གནས་དང་གནས་མ་ཡིན་པ།ཇི་ལྟར་རྩོད་པའི་ཚུལ།རྩོད་པའི་དུས
སྐབས།རྩོད་པའི་ཕྱིན་ཅི་ལོག་གི་སྐྱོན་དང་།ཡང་དག་པའི་ཡོན་ཏན་ལ་སོགས་པ་ནུནས་རིགས་པའི་གཞུདེ་ལུགས་དག་ལས་འབྱུང་བ་ལྟར་ཤེས་ནས་དེ་དག་དང་མཐུན་མི་མཐུན་བརྟགས་ཏེ་དགག་སྒྲུབ་བྱེད་པའི་རྣམ་གཞག་གང་ཡང་མ་ཆགས
པར།གཡོ་སྤྱིའི་སྒོ་ནས་སུན་འབྱིན་ལྟར་སྣང་འབའ་ཞིག་ཟོལ་སྦྱོར་སོགས་གང་ཤེས་ཀྱིས་འབད་པའི་དགག་སྒྲུབ་བྱས་ཀྱང་རྒོལ་པ་དེ་ཉིད་ཚོར་གཅོད་ཀྱི་གནས་སུ་རིགས་པའི་དབང་ཕྱུག་གཉིས་ཀྱིས་གསུངས་ཀྱི་རིགས་པ་སྨྲ་བའི་མིང་བཙམ

ཡང་ཐོབ་པའི་གོ་སྐབས་ག་ལ་ཡོད།དེས་ན་གཡོ་འི་ཚིག་གསུམ་ལ་རང་གི་ཚེ་དྲིལ་པོའི་བྱ་རྒྱུ་དང་གདུལ་བྱ་ལ་འདོམས་རྒྱུའི་ཟབ་ཆོས་ནང་།རིགས་པའི་དགག་བསྲུབ་བྱ་རྒྱུ་ཐམས་ཅད་རྫོགས་པ་དེ་ཡང་བསྟན་པ་འཛིན་པའི་རིགས་པ་སྨྲ་བ་ཡིན་ན།བསྟན་པ
མི་འཛིན་པ་མི་རིགས་པ་སླུ་བ་ནི།སྐྱེ་བོ་དམ་པ་མཐའ་དག་ལ་བྱ་བ་ལས་གཞན་དུ་བསྟན་དུ་ཅི་ཞིག་ཡོད།དེའི་ཕྱིར་དེ་ལྟར་གོང་དུ་བརྗོད་པ་དེ་འདྲ་བ་དང་གྲུབ་མཐའ་ཆེན་པོ་དག་ལ་མཁས་པར་བྱས་ནས་ཆོས་དང་ཆོས་མ་ཡིན་པ་རིགས་པས་འབྱེད་པའི
ནུས་པ་ཅིའང་མེད་པར་ཕྲན་ཚེགས་གང་བྱུང་ལ་བླུན་པོའི་ངོར་ཤགས་འགྱེད་བྱེད་པའི་དགག་བསྒྲུབ་ཀྱིས་སངས་རྒྱས་ཀྱི་བསྟན་པ་འཛིན་པར་ག་ལ་ནུས།ཆོས་རྗེས་སྐྱ་བཎྜི་ཏས་མཛད་པའི་མཁས་པ་འཇུག་པའི་སྒོ་ལས་ཀྱང་།ཅ་ཅོ་དང་།བའང་གང
དང་རྔ་གར་དང་།འདོན་པ་བསྒྱུར་བ་དང་།ངག་ཧ་ཅང་མྱུར་ཆེས་པ་དང་།ཚིག་མཐོ་དམན་དང་།སུབ་སྲུབ་པ་ལ་སོགས་པའི་རྒོལ་བས་སྤོབས་པ་ཟིལ་གྱིས་མནན་པར་འདོད་པ་ནི།བསྲུབ་པའི་ཡན་ལག་མི་བརྗོད་པའམ་མ་ཡིན་པ་བརྗོད་པ་ལ་སོགས་པའི
སྒོ་ནས་རང་ཉིད་ཚར་བཅད་དུ་འགྱུར་མོག་དེས་གཞན་ཕམ་པར་མི་ནུས་ལ།ཆོས་དང་མི་མཐུན་པའི་རྩོད་པ་ངན་འགྲོའི་རྒྱུ་ཡིན་པས་མཁས་པ་རྣམས་ཀྱིས་དེ་ལྟ་བུ་སྤང་བར་བྱའོ།།ཞེས་དང་།ཆོས་ཀྱི་གྲགས་པ་ལ་སོགས་པ་དག་མུ་སྟེགས་བྱེད་ལ
སོགས་པ་དང་རྩོད་པ་ན།སངས་རྒྱས་པ་དང་གཟེགས་ཟན་པ་ལ་སོགས་པ་སོ་སོའི་གྲུབ་མཐའ་ལ་རྩོད་ཀྱི།བསྟན་པ་འཛིན་པར་མི་ནུས་པ་གང་ཡང་རུང་བ་ཞིག་གི་མཚན་ཉིད་དང་།གཞུང་དུམ་བུར་བཏོན་ནས་སྦྱོར་བ་ཁོད་ཅེས་ཟེར་བ་ནི།བྱིས་པའི་སྐྱེ་བོ

ཉམས་སད་པའི་རྩོད་པ་ཡིན་གྱི།མཁས་པའི་སྐྱེ་བོ་གྲུབ་མཐའ་འཛིན་པའི་རྩོད་པ་མ་ཡིན་ནོ།།ཞེས་དང་།གཡོ་སྨྲས་བསྟན་པ་བསྲུང་དགོས་པ་བྱུང་ན་བསྟན་པ་ཉིད་མ་དག་པར་འགྱུར་ལ།ཕ་རོལ་མི་སྨྲ་བར་གྱུར་པ་ཙམ་གྱིས
སྐབས་དོན་གྲུབ་ན་མཚོན་དང་མི་ལ་སོགས་པས་བསྡིགས་པས་ཀྱང་མི་སླུ་བར་ནུས་པས་དེ་ཡང་བསྟན་པ་བསྲུང་བར་ཧ་ཅང་ཐལ་ལོ།།ཞེས་སོགས་རྒྱས་པར་གསུངས་སོ།།ད་དུང་བརྒལ་ཅིང་བརྟག་པར་བྱ་བ་མང་དུ་ཡོད་མོད་ཀྱི་རེ་ཤིག་ལ་བློ་གྲོས་དང་ལྡན་པ
གཟུ་བོར་གནས་པ་དག་ལ་རྣམ་པར་དཔྱོད་པའི་སྒོ་ཙམ་བསྟན་པ་ཙམ་ཞིག་བྱས་སོ།།སྨྲས་པ།མགོ་ལ་དམ་པའི་ཞབས་རྡུལ་ལན་མང་བཀོད།།རྣ་བའི་སྒོ་ལ་ཐོས་པའི་ལམ་བྱུང་ཞིང་།།སྙིང་ནི་ལེགས་བཤད་བདུད་རྩིས་གང་གྱུར་པའི།།སྐལ་བཟང་རྣམས
ཀྱི་ཁ་ལ་ཚིག་འདི་འགྱུ།།འཇིག་རྟེན་བླུན་པོ་རྣམ་དཔྱོད་བྲལ་རྣམས་ཀྱི།།ཡིད་འབབ་མ་གྱུར་ཡ་རབས་ཆོས་ཀྱི་ཚུལ།།རྣམ་པར་རིག་རྣམས་སྐྱོན་དུ་ག་ལ་རྩི།།དམ་པས་ཁྲེལ་ན་གསོན་པོ་སྲོག་བྲལ་ཡིན།།དེ་ཕྱིར་བདག་གིས་རྣམ་པར་དཔྱོད་པ་ཡི།།སྒོ་ཙམ
བསྟན་ཕྱིར་བརྒལ་ཅིང་བརྟག་པ་ཡང་།།སྡེ་སྣོད་གསུམ་དང་རྒྱུད་སྡེ་བཞི་ཡིས་ཕྱུག།གཟུར་གནས་རིགས་པའི་མིག་ལྡན་རྣམས་ཀྱིས་ལྟོས།།བསྟན་པའི་མཐའ་ལ་གངས་རིའི་ཁྲོད་འདི་ན།།བདུད་ཀྱི་དབང་གྱུར་ལོག་པའི་ལམ་སྟོན་པ།།ཕྲག་དོག་དུག་གི
བུམ་པ་ཕྱོགས་ཀུན་ཏུ།།བཤེས་གཉེན་གཟུགས་ཀྱི་རི་མོ་རྣམ་པར་ཏུ།།རྙེད་བཀུར་གྱིས་གདུངས་འདོད་པའི་ཁོལ་པོར་གྱུར།།རྫུན་དང་གཡོ་བའི་སྤྱོད་ཚུལ་གོམས་རྣམས་ཀྱིས།།མི་བྱེད་སྡིག་པ་ཅིའང་ཡོད་མིན་ཅིང་།།ཁ་ནས་མི་འབྱུང་ལོག་པའི་ཚེས་ཡོད

མིན་སུ་འདི་ན་ཁ་གསག་གཙམ་བུ་དེ་བསྟོད་ཀྱིས།།ཕ་རོལ་འབྲིད་པའི་སྦྱོར་པ་ལྷུར་ལེན་པ།།མང་པོས་བཀུན་ཅིང་རློམ་པས་མཐོ་བ་ཡི།།མཁས་བཙུན་བཟང་པོར་གྲགས་པ་མང་ན་ཡང་།།རྣམ་དཔྱོད་ཡི་དམན་རིགས་པའི་གནས་ལ་བྱང་།།མང་ཐོས་ཉམས
ལེན་གནད་ལ་མ་རྨོངས་པས།།ཚེ་འདི་མི་སེམས་ཕན་པ་དེའི་སྒོ་གཅི་གོ་བུ།།ཐུབ་བསྟན་གཅེས་པར་འཛིན་པའི་དམ་པ་དཀོས་མིན་སྤྱོད་པ་ནི་ཙན་དུབྱས་ན་ཡང་།།གང་གི་བློ་ལ་དོགས་པ་མེད་པཡི།།གནས་མིན་བཟོད་པར་རྒྱལ་བས་གསུངས་པ་གང་།།
བཟོད་པ་དེ་ཡིས་བླུན་པོའི་བཟང་སྐྱོད་སྟོན།།དྲི་མེད་རིགས་པ་ལ་ཡང་དག་ལམ་བསྟན་ནས།།ཆོས་དང་ཆོས་མིན་འབྱེད་པའི་ནུས་མེད་ན།།མཁས་པས་ཅི་བྱ་གསུང་ལུགས་སྦྱངས་པས་ཅི།།དེ་ཡིས་བསྟན་པ་འཛིན་པའང་ཅི་ཞིག་ཡིན།།ལོག་པའི་ལམ་ཞུགས་རིགས
པས་མི་འགོག་ཅིང་།།རྒྱལ་བའི་ལམ་བཟང་རིགས་པས་མི་སྒྲུ་བ་ན།།ཤེས་ཀྱང་ཕན་ཆུང་ནོར་ཀྱང་གནོད་ཟུང་བའི།།ཕྲན་ཚེགས་བཤགས་སྐྱོང་དལ་འཕྱེར་སྟོང་མ་ཡིན།།རྣམ་དག་རིགས་པའི་ཁོང་སྙིང་དང་བྲལ་ཞིང་།།ཚིག་གི་ཡལ་འདབ་མང་དུ་རྒྱས་པ་ཡིས།།བླུ
པོའི་བྱ་ཚེགས་འདུ་བའི་གཞིར་གྱུར་པ།།མཁས་མང་དཔལ་ཚོར་ཆུ་ཤིང་སྡོང་པོ་འདྲ།།རྒྱ་ཆེན་ཤེས་བྱའི་མཁའ་ལ་ཐོགས་མེད་པའི།།དེ་མད་དཔྱོད་མགྱོགས་འགྲོའི་རྟ་བདུན་གྱིས་དྲངས་ནས།།རིགས་ཚུལ་ཚ་ཟེར་བྱེ་བ་འགྱེད་པ་ཡི།།ལེགས་བཤད་ཉི་མའི་དཀྱིལ།
འཁོར་དང་འདིར་ཤར།།དེས་ནི་སྤོགསལ་བློ་ཡི་སྣང་བ་དང་།།ཐུབ་བསྟན་པདྨོའི་དགའ་ཚལ་མཉམ་དུ་རྒྱས།།ལོག་སྒྱུ་འབྱུང་པོའི་བྱ་ཚོགས་མིག་ལོང་ཞིང་།།ཆོས་མིན་མུན་སྟུག་མ་ལུས་བསལ་ཕྱིར་རོ།།ལྷག་བསམ་དག་པའི་ལུས་ཀྱི་སྟོབས་རྒྱས་གཞུང་ལུགས

རལ་པའི་ཁུར་གྱིས་བརྗིད།།དྲི་མེད་རིགས་པའི་གང་རྒྱངས་དྲག་པོས་ས་གསུམ་མ་ལུས་འདར་བྱེད་ཅིང་།།སླུབ་དང་སུན་འབྱིན་མཆེ་སྡེར་རྣོན་པོས་རྒོལ་ངན་གླང་པོ་མཐའ་དག་གི།ཐོད་པའི་བུམ་པ་ཅིག་ཅར་དྲལ་ཕྱེད་སྦ་བའི་སེངྒེ
གཞན་ཡོད་མེད།།འདི་ལྟར་ཐུབ་བསྟན་རིན་ཆེན་གཞལ་མེད་ཁང་།།བྱི་དོར་བགྱིས་ལས་བདག་གིས་དགེ་བ་གང་།།ཐོབ་པ་དེ་ཡང་སྐྱེ་དབུའི་ཉེར་འཚོའི་གཞི།།དྲི་མེད་ཐུབ་བསྟན་རྒྱས་པའི་རྒྱུ་རུ་བསྔོ།།།།སྡོམ་པ་གསུམ་གྱི་རྣམ་པར་བཞག་པ
མདོར་བསྡུས་ཏེ་གཏན་ལ་དབབ་པའི་རབ་ཏུ་བྱེད་པ་ཐུབ་བསྟན་རིན་པོ་ཆེའི་བྱི་དོར་ཞེས་བྱ་བ་འདི་ནི།བདེ་བར་གཤེགས་པའི་གསུང་རབོ་མདོ་རྗེ་དང་རྒྱུད་རྗེ་མཐའ་དག་གི་དགོངས་དོན་ཤིང་རྟའི་སྲོལ་འབྱེད་ཆེན་པོ་དག་གི་སོ་སོའི་ལུགས་ཇི་ལྟ་བ་བཞིན་དུ
མ་འདྲེས་པར་ཁོང་དུ་ཆུད་ནས།དྲི་མ་མེད་པའི་རིགས་པས་ལམ་དང་ལམ་མ་ཡིན་པ་རྣམ་པར་འབྱེད་པ་ལ་ཐོགས་པ་མེད་པའི་སྤོབས་པ་དགེ་བ་ཙམ་ཐེག་པ་མཆོག་གི་བརྟུལ་ཞུགས་ལ་ཡང་དག་པར་གནས་པའི་ཤཱཀྱའི་དགེ་སློང་དགེ་ལེགས་དཔལ
་འོ།།གཅོད་ཐང་ཏི་རིགས་པའི་འབྱུང་གནས་ཀྱི་སའི་ཆ་དཔལ་རི་བོ་མདངས་ཅན་གྱི་དགོན་པར་སྦྱར་བའོ།།འདིས་ཀྱང་བསྟན་པ་རིན་པོ་ཆེ་ཕྱོགས་ཀུན་ཏུ་དང་།དང་རྒྱས་ལ་ཡུན་རིང་དུ་གནས་པར་གྱུར་ཅིག།།ཨོཾ་སྭསྟི།རྒྱལ་བསྟན
དཚལ་བ་ནིབང་རི་བས་ཅན།།བཤད་སྲུབ་འདབ་རྒྱས་རྣམ་གྲོལ་སྤང་རྩིའི་བཅུད།།འགྲོ་འུར་སྤྱོད་ཕྱིར་བུ་འབུར་བྱམས་པ་གླིང་།།ཆོས་སྡེ་ཆེནས་ཆོས་བྱིན་ཆར་འདི་སྤེལ།།།སརྦ་མངྒའོ།།



་་